– કોંગ્રેસ-જેડીએસના બધા ધારાસભ્યો રાજ ભવન પહોંચી ગયા છે. પરંતુ નિયમ પ્રમાણે માત્ર ૧૦ ધારાસભ્યોને જ રાજભવનમાં એન્ટ્રી આપવામાં આવી છે. એવી પણ એક અફવા ઉડી હતી કે ભાજપ દ્વારા હોર્સ ટ્રેડીંગ કરવામાં આવી રહેલ છે અને તેઓએ જેડીએસ – કોંગ્રેસના ધારાસભ્યોને રૂ. ૧૦૦ કરોડની ઓફર આપેલ છે પણ ભાજપએ આ વાતને નકારો આપેલ છે અને જણાવેલ છે કે જેડીએસ-કોંગ્રેસના કોઈ પણ ધારાસભ્યને કોઈ જ રૂ. ૧૦૦ કરોડની ઓફર નથી, જો કે કુમારસ્વામીએ એક પ્રેસ કોન્ફરન્સમાં કહ્યું કે, ભાજપ દરેક ધારાસભ્યને રૂ. ૧૦૦-૧૦૦ કરોડ ઓફર કરી રહ્યા છે. હવે ક્યાં ગયા તે ઈન્કમટેક્સ અધિકારીઓ અને ક્યાંથી આવ્યા આ બ્લેકમની. આ દરમિયાન કોંગ્રેસના ચાર ધારાસભ્યો વિધાનસભા પક્ષની બેઠકમાં હાજર નહીં રહેતા અનેક તર્કવિતર્કો વહેતા થયા હતા. એવી અફવાઓ વહેતી થઈ હતી કે આ ગેરહાજર રહેલા ચાર ધારાસભ્ય ભાજપની પાટલીમાં બેસી ગયા છે. જોકે કોંગ્રેસે એવો દાવો કર્યો હતો કે આ ચાર ધારાસભ્ય અન્ય કોઈ પક્ષના સંપર્કમાં નથી અને પક્ષ તેમને લેવા માટે બીદર અને કલબુર્ગીમાં હેલિકોપ્ટર મોકલશે.